《北山别业三十八咏 其四 萝衣洞》
元代·陈樵

萝衣草带护烟蓑，楚国狂夫尚楚歌。石影到溪千丈劲，藤痕入木八分多。

泉分少白山中雨，衣取云门寺顶荷。洞口樵人谁语汝，棋边相遇懒相过。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。